Mærsk Tårnet

Mærsk Tårnet er en 15 etager høj tilbygning til Panum-bygningen på Nørrebro i København, der indviedes den 18. januar 2017 af Dronning Margrethe. Den blev dog først taget i brug et halvt år senere.

Mærsk Tårnet hører under Københavns Universitets sundhedsvidenskabelige fakultet.

Bygningen udgør 42.700 etagemeter. Af det samlede etageareal optager laboratorier, kontorer og fællesfaciliteter 24.700 m². A.P. Møllerfonden har bidraget med 650 millioner kroner plus 125 millioner kroner til inventar. En del af laboratoriearealet er blevet droppet for at spare på den endelige byggesum.

Bygningsstyrelsen har opført bygningen og udlejer den til Københavns Universitet.